ຄະນະສັງເກດການກ່ຽວກັບການເລືອກຕັ້ງ ຊົມເຊີຍ ການດຳເນີນ ຄວາມພະຍາຍາມຂອງ ອັຟການິສຖານ
ຂ່າວສຳຄັນອື່ນໆ: ຄະນະຜູ້ແທນເກົາຫລີເໜືອ ຂໍພົບ ປະທານາທິບໍດີ ເກົາຫລີໃຕ້; ເອກອັຄຣັຖທູດ ສະຫະຣັດຄົນໃໝ່ ປະຈຳປະເທດຈີນ ທຳນາຍວ່າ ຄວາມສັມພັນລະຫວ່າງ
ຄະນະສັງເກດການຂອງນາໆ ຊາດ ໄດ້ກ່າວຊົມເຊີຍ ອັຟການິສຖານກ່ຽວກັບ ການເລືອກຕັ້ງ ໃນສັບປະດານີ້ ແຕ່ກໍເວົ້າວ່າ ຍັງ ເປັນການໄວເກີນໄປທີ່ຈະລົງຄວາມເຫັນໄດ້ວ່າ ຂັ້ນການເລືອກຕັ້ງນີ້ເປັນໄປຢ່າງເສຣີແລະຍຸຕິທັມ ຫລືບໍ່ ພວກນັກສັງເກດການ ຈາກສະຖາບັນປະ ຊາທິປະໄຕແຫ່ງຊາດກ່ຽວກັບກິຈການ ຕ່າງປະ ເທດຫລື NDI ກ່າວໃນວັນເສົາ ມື້ນີ້ວ່າ ການ ເລືອກຕັ້ງປະທານາທິບໍດີ ແລະການເລືອກຕັ້ງ ລະດັບແຂວງໃນອັຟການິສຖານ ໄດ້ຖືກຈັດຂຶ້ນເພື່ອໃຫ້ເປັນ ການສອດຄ່ອງກັບ ຫລັກປະຊາທິ ປະໄຕ ເຖິງແມ່ນວ່າ ໄດ້ມີຄວາມຜິດພາດຮ້າຍແຮງຫລາຍໆຢ່າງ ກໍຕາມ ສ່ວນຄະນະ ສັງເກດການເລືອກຕັ້ງ ຂອງສະຫະພາບຢູໂຣບໃນອັຟການິສຖານ ເອີ້ນຂັ້ນຕອນ ການເລືອກຕັ້ງ ຄັ້ງນີ້ວ່າ ສ່ວນໃຫຍ່ແລ້ວໄດ້ເປັນໄປໃນທາງບວກ ຂະນະທີ່ເວົ້າວ່າ ການເລືອກຕັ້ງດັ່ງກ່າວ ບໍ່ໄດ້ຖືວ່າດຳເນີນໄປຢ່າງເສຣີ ໂດຍທັງໝົດ ຍ້ອນມີການຂົ່ມຂູ່ວ່າ ຈະເກີດຄວາມຮຸນແຮງຂຶ້ນ ມີຢ່າງນ້ອຍກຸ່ມນຶ່ງ ທີ່ເວົ້າວ່າ ພວກທາລີບານ ໄດ້ປະຕິບັດຕາມ ຄຳຂູ່ຂອງພວກເຂົາໃນການໂຈມຕີ ພວກທີ່ປ່ອນບັດ ອົງການຂ່າວຂອງທາງການເກົາຫຼີໃຕ້ ລາຍງານ ໃນວັນເສົາມື້ນີ້ວ່າຄະນະຜູ້ແທນຂອງ ເກົາຫລີເໜືອ ທີ່ກຸງໂຊລ ໄດ້ຂໍພົບປະ ກັບປະທາ ນາທິບໍດີເກົາຫລີໃຕ້ ທ່ານ LEE MYUNG BAK ອົງການຂ່າວຢອນຮັບ ທີ່ໄດ້ອ້າງຄຳເວົ້າຂອງເຈົ້າໜ້າທີ່ຣັຖບານ ທີ່ບໍ່ໄດ້ເປີດເຜີຍຊື່ຄົນ ນຶ່ງ ລາຍງານວ່າ ຄະນະຜູ້ແທນເກົາຫລີເໜືອ ເວົ້າວ່າ ເຂົ້າເຈົ້າໄດ້ຖືສານ ຂອງຜູ້ນຳເກົາຫລີ ເໜືອ ທ່ານ KIMJONG IL ມາພ້ອມ ອົງການຂ່າວຢອນຮັບເວົ້າວ່າ ມີການແຈ້ງ ການຮ້ອງຂໍຂອງຄະນະຜູ້ແທນ ເກົາຫລີເໜືອ ໄປຍັງຣັຖມຸນຕຣີ ທ້ອນໂຮມຊາດ ເກົາຫລີໃຕ້ ທ່ານHYUN IN TAEK ໃນມື້ນີ້ ລາຍງານ ຂ່າວ ກ່ຽວກັບການຮ້ອງຂໍດັ່ງກ່າວມີຂຶ້ນຫລັງຈາກ ໄດ້ມີການພົບປະກັນ ທີ່ກຸງໂຊລ ລະຫວ່າງທ່ານ HYUNແລະຫົວໜ້າສອດແນມ ຂອງເກົາຫລີເໜືອ ທ່ານ KIM YANG GON ຊຶ່ງເປັນຜູ້ຮັບຜິດຊອບກິຈການພາຍໃນ ເກົາຫລີນຳດ້ວຍ ລາຍລະອຽດຂອງການພົບປະບໍ່ໄດ້ມີການເປີດເຜີຍໃຫ້ຊາບ ແຕ່ທ່ານ HYUN ກ່າວກ່ອນ ການພົບປະກັນວ່າທ່ານຢາກຈະສົນທະນາຫາຣື ກ່ຽວກັບກິຈການ ລະຫວ່າງສອງເກົາຫລີ ເອກອັຄຣັຖທູດສະຫະຣັດ ຄົນໃໝ່ ປະຈຳປະເທດຈີນ ໄດ້ກ່າວແນະນຳໂຕຕໍ່ສື່ມວນຊົນ ໃນວັນເສົາ ມື້ນີ້ ບໍ່ຮອດ 24 ຊົ່ວ ໂມງ ຫລັງຈາກທ່ານໄດ້ເດີນທາງໄປເຖິງ ນະຄອນຫລວງປັກກິ່ງ ເອກອັຄຣັຖທູດ JON HUNTSMAN ໄດ້ພົບປະກັບພວກນັກຂ່າວ ທີ່ບ້ານພັກຂອງທ່ານ ໃນນະຄອນຫລວງປັກກິ່ງ ພ້ອມດ້ວຍພັລຍາຂອງທ່ານທ່ານນາງ MARY KAY ແລະລູກໆອີກ 3 ຄົນ ໃນຈຳນວນທັງໝົດ 7 ຄົນ ຂອງທ່ານ ນາງ MARYANNE ລູກ ສາວວັຍ 23 ປີຂອງທ່ານ ໄດ້ໂຊວ໌ສີມືໃນການ ຫລິ້ນເປັຽໂນ ຈາກບົດປະພັນຂອງທ່ານ RACHMANINOFF ເພື່ອກ່ອມອາຣົມ ພວກ ນັກຂ່າວ ທີ່ຫ້ອງຮັບແຂກຢ່າງເປັນທາງການ ຂອງທ່ານເອກອັຄອັຖທູດ ທ່ານ HUNTSMAN ຮັບຮູ້ວ່າໃນອະດີດຜ່ານມາ ຄວາມສັມ ພັນລະຫວ່າງສະຫະຣັດກັບຈີນ ໄດ້ມີຄວາມເຫັນບໍ່ລົງຮອຍກັນ ກ່ຽວກັບບັນຫາຕ່າງໆ ເຊັ່ນເຣື່ອງ ສິດທິມະນຸດເປັນຕົ້ນ ທ່ານກ່າວວ່າ ຄວາມສັມພັນ ລະຫວ່າງ ສະຫະຣັດກັບຈີນ ຕ້ອງໄດ້ເອົາຊະນະ ຄວາມເຫັນບໍ່ລົງຮອຍກັນເຫລົ່ານີ້ ຊຶ່ງທ່ານກ່າວຢ້ຳວ່າ ມັນຈະຢູ່ທີ່ນັ້ນຕລອດໄປແລະຈະເພັ່ງເລັງໃສ່ ເຣື່ອງຜົນປໂຍດຮ່ວມກັນແທນ ຜູ້ນຳຂອງລີເບັຽທ່ານ MOAMMAR GADHAFI ໄດ້ສວມກອດນັກໂທດວາງຣະເບີດ ເໜືອເຂດນ່ານຟ້າ ເມືອງ LOCKERBIE ນາຍ ABDEL BASSETAL-MEGRAHI ຂະນະທີ່ ຜູ້ກ່ຽວ ເດີນທາງໄປເຖິງລີເບັຽ ລຸນຫລັງທີ່ໄດ້ຖືກ ປ່ອຍອອກຈາກຄຸກ ທ່ານ GADHAFI ໄດ້ ກ່າວຊົມເຊີຍ ເຈົ້າໜ້າທີ່ SCOTLAND ທີ່ໄດ້ມີໃນອັນທີ່ທ່ານເອີ້ນວ່າ ຄວາມກ້າຫານ ອະນຸຍາດ ໃຫ້ນາຍ MEGRAHIທີ່ປ່ວຍເປັນມະເຮັງ ຂັ້ນ ສຸດທ້າຍ ໃກ້ຈະຕາຍຢູ່ແລ້ວນັ້ນ ເດີນທາງກັບ ຄືນປະເທດ ວີດີໂອ ທີ່ອອກອາກາດ ໂດຍໂທຣະພາບລີເບັຽ ສະແດງໃຫ້ເຫັນວ່າ ພັນເອກ GADHAFIໄດ້ສວມກອດ ນາຍ MEGRAHI ໃນລະຫວ່າງ ການພົບປະກັນ ໃນຄືນວັນສຸກວານນີ້ ຫລັງຈາກນັ້ນ ນາຍ MEGRAHI ກໍຈັບເອົາມື ຂອງຜູ້ນຳລີເບັຽ ຂຶ້ນມາຈູບກ່ອນທີ່ບຸກຄົນທັງສອງ ຈະໄດ້ນັ່ງລົມກັນ ກັບບັນດາສະມາຊິກ ໃນຄອບຄົວຂອງນາຍMEGRAHI ແລະພວກທີ່ ຫວັງດີທັງຫລາຍ ອັງກິດແລະສະຫະຣັດ ໄດ້ປະນາມ ການຕ້ອນຮັບແບບວີຣະຊົນ ຕໍ່ຜູ້ຊາຍ ທີ່ຖືກຕັດສິນໂທດວ່າ ເປັນຄາຕກອນ ສັງຫານ 270 ຄົນໃນການວາງຣະເບີດ ໃສ່ເຮືອບິນ ໃນປີ 1988 ສະຫະຣັດແລະອິສຣາແອລໄດ້ສະແດງ ຄວາມວິຕົກກັງວົນກ່ຽວກັບການແຕ່ງຕັ້ງ ຜູ້ຕ້ອງ ສົງສັຍວ່າ ເປັນຜູ້ກໍ່ການຮ້າຍຂ້າມຊາດໃຫ້ເປັນ ຣັຖມຸນຕຣີ ປ້ອງກັນປະເທດຄົນໃໝ່ ຂອງອີຣ່ານ ໂດຍປະທານາທິບໍດີ MAHMOUDAHMADI NEJAD ທ່ານ IAN KELLY ໂຄສົກກະຊວງ ການຕ່າງປະເທດ ສະຫະຣັດ ກ່າວວ່າການຮັບ ຮອງເອົາທ່ານ AHMED VAHIDI ເປັນຣັຖມຸນ ຕຣີນັ້ນ ຈະເປັນເຣື່ອງທີ່ສ້າງຄວາມວິຕົກກັງວັນ ພວກຜູ້ນຳຊາວຢິວ ໃນອາເຈັນຕິນາ ຍັງກ່າວວ່າຕົນມີຄວາມວິຕົກກັງວົນ ກ່ຽວກັບການແຕ່ງຕັ້ງ ທ່ານ VAHIDI ທີ່ຕຳຣວດສາກົນINTERPOL ຕ້ອງການໂຕ ຍ້ອນມີການພົວພັນ ກັບການວາງຣະເບີດ ໃສ່ສູນກາງຊາວຢິວທີ່ນະຄອນ BUENOS AIRES ໃນປີ 1994 ໄອຍະການຄົນນຶ່ງ ຂອງອາເຈັນຕິນາ ກ່າວວ່າການແຕ່ງຕັ້ງ ທ່ານ VAHIDI ແມ່ນເປັນເຣື່ອງ ສຳຄັນ ໂດຍທີ່ອາເຈັນຕິນາໄດ້ກ່າວຫາ ຜູ້ກ່ຽວ ແລະຊາວອີຣ່ານ ອີກ 4 ຄົນວ່າ ມີສ່ວນພົວພັນ ນຳການໂຈມຕີ ການວາງຣະເບີດ ໂຈມຕີສູນກາງ ປະຊາຄົມຊາວຢິວ ທີ່ນະຄອນ BUENOS AIRES ໃນປີ 1994ເຮັດໃຫ້ມີ ຜູ້ເສັຽຊີວິດ 85 ຄົນ ແລະໄດ້ຮັບບາດເຈັບ ອີກຫລາຍຮ້ອຍຄົນ ໄດ້ມີການຄົ້ນພົບຊາກສົບເພີ້ມຕື່ມ ລຸນຫລັງທີ່ໄດ້ມີ ການໂຈມຕີດ້ວຍລູກສອນໄຟ ທີ່ສົງສັຍວ່າເປັນຂອງສະຫະຣັດ ຕໍ່ບ່ອນຫລົບລີ້ ຂອງພວກຫົວຮຸນແຮງໃນພາກຕາເວັນຕົກສຽງ ເໜືອຂອງປາກິສຖານ ເຈົ້າໜ້າທີ່ ຮັກສາຄວາມ ສະງົບແລະພວກຜູ້ນຳຊົນເຜົ່າ ຕ່າງກໍກ່າວວ່າ ມີຢ່າງນ້ອຍ 21 ຄົນ ໄດ້ເສັຽຊີີວິດເວລາມີການ ຍິງລູກສອນເຂົ້າໃສ່ ເຮືອນຫລັງນຶ່ງ ທີ່ບ້ານ DANDE DARPA KHELໃກ້ໆເມືອງ MIRANSHAH ຊຶ່ງເປັນຫົວເມືອງສຳຄັນ ໃນເຂດ WAZIRISTAN ເໜືອ ເຈົ້າໜ້າທີ່ ກ່າວວ່າ ແມ່ຍິງແລະເດັກນ້ອຍ ບໍ່ຕ່ຳກວ່າ 5 ຄົນ ແມ່ນຮວມຢູ່ໃນຈຳນວນພວກທີ່ເສັຽຊີວິດ ພວກທີ່ບາດເຈັບລົ້ມຕາຍ ສ່ວນນຶ່ງນັ້ຍ ແມ່ນເປັນຊາວອັຟການິສຖານ ເຂດດັ່ງກ່າວນີ້ ເປັນທີ່ໝັ້ນ ຂອງຜູ້ນຳອະວຸໂສ ທາລີບານຄົນນຶ່ງຄືນາຍ JALALUDDIN HAQQANI ເຈົ້າໜ້າທີ່ ປາກິສຖານ ບາງຄົນເວົ້າວ່າ ການໂຈມຕີດ້ວຍລູກສອນໄຟ ແມ່ນແນເປົ້າໝາຍໃສ່ ລູກຊາຍຂອງຜູ້ກ່ຽວ ຄືນາຍ SIRAJ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ